विज्ञान एवं प्रौद्योगिकी मंत्रालय
केंद्रीय मंत्री डॉ. जितेंद्र सिंह ने कहा कि भारतीय भू-स्थानिक अर्थव्यवस्था के 12.8 फीसदीकी वृद्धि दर से 2025 तक 63,100 करोड़ रुपये के आंकड़े को पार करने की उम्मीद है
डॉ. जितेंद्र सिंह ने 10-14 अक्टूबर, 2022 तक हैदराबाद में होने वाली आगामी दूसरी संयुक्त राष्ट्र विश्व भू-स्थानिक सूचना कांग्रेस  के बारे में मीडिया को जानकारी दी
सम्मेलन में 2,000 से अधिक प्रतिनिधि हिस्सा लेंगे, जिनमें लगभग 120 देशों के 700 से अधिक अंतरराष्ट्रीय प्रतिनिधि और प्रतिभागी शामिल होंगे
डॉ. जितेंद्र सिंह ने कहा कि विश्व इसके लिए भारत की ओर देख रहा है कि वह कैसे कुछ प्रमुख मानवीय और टिकाऊ समस्याओं से निपटने के लिए तकनीक का उपयोग कर रहा है
भू-स्थानिक सूचना और प्रौद्योगिकियों की शक्ति का लाभ उठाने से देश को अपने बहु-आयामी वित्तीय विकास लक्ष्यों को पूरा करने में सहायता मिलेगी: डॉ. जितेंद्र सिंह
केंद्रीय विज्ञान और प्रौद्योगिकी राज्य मंत्री , पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत, पेंशन, अंतरिक्ष और परमाणु ऊर्जा राज्य मंत्री डॉ. जितेंद्र सिंह ने आज बताया कि भारत की भू-स्थानिक अर्थव्यवस्था 12.8 फीसदी की वृद्धि दर से 2025 तक 63,100 करोड़ रुपये के आकंड़े को पार करने की उम्मीद है।उन्होंने कहा किभू-स्थानिक तकनीक उत्पादकता बढ़ाने, टिकाऊ अवसंरचना योजना सुनिश्चित करने, प्रभावी प्रशासन और कृषि क्षेत्र की सहायता करके सामाजिक-आर्थिक विकास में एक प्रमुख सहायक बन गई है।
उन्होंने कहा किमोदी सरकार भारत में समाज के हर वर्ग को लाभान्वित करने के लिए कई क्षेत्रों में भू-स्थानिक अनुप्रयोगों के दायरे का विस्तार करनेमें लगातार एक सहायक की भूमिका निभा रही है।
केंद्रीय मंत्री ने 10-14 अक्टूबर, 2022 तक हैदराबाद में होने वाली आगामी दूसरी संयुक्त राष्ट्र विश्व भू-स्थानिक सूचना कांग्रेस  के बारे में मीडिया को जानकारी दी। डॉ. सिंह ने कहा किदूसरी यूएनडब्ल्यूजीआईसी अपना महत्व रखती है, क्योंकि यह समाज को डिजिटल रूप से सशक्त बनाने के लिए भारत सरकार की डिजिटल इंडिया पहल के अनुरूप है।उन्होंने कहा कि सरकार की योजनाई-शासन और उपलब्ध संसाधनों के बेहतर उपयोग के लिए स्थान-आधारित/जीआईएस-आधारित निर्णय लेने की सुविधा की परिकल्पना करती है।
इस सम्मेलन में 2,000 से अधिक प्रतिनिधि हिस्सा लेंगे। इनमें लगभग 120 देशों के 700 से अधिक अंतरराष्ट्रीय प्रतिनिधि शामिल होंगे।इसके अलावा इस भू-स्थानिक कांग्रेस मेंभारतीय सर्वेक्षण विभाग जैसी राष्ट्रीय मानचित्रण एजेंसियां , जिसका 255 वर्षों का गौरवशाली इतिहास है, वरिष्ठ अधिकारी, गैर-सरकारी संगठन, अकादमिकव उद्योग क्षेत्र, पूरे विश्व केउपयोगकर्ता व निजी क्षेत्र हिस्सा लेंगे।
डॉ. जितेंद्र सिंह ने कहा किपिछले आठ वर्षों मेंभारत अपने नागरिकों के लिए बुनियादी और जरूरीअवसंरचनाएवं सुविधाओं के विकास की दिशा में प्रयास कर रहा है।उन्होंने कहा किप्रधानमंत्री मोदी के नए भारत की सोच के तहतसरकार जल, स्वास्थ्य, शिक्षा, स्वच्छता, आवास और सभी के लिए बुनियादी ढांचे जैसे प्रमुख मुद्दों पर बात करती है।उन्होंने कहा कि भू-स्थानिक सूचना और प्रौद्योगिकियों की शक्ति का लाभ उठाने से देश को अपने बहुआयामी वित्तीय विकास लक्ष्यों व सतत विकास को तेजी से पूरा करने में सहायता मिलेगी।
डॉ. जितेंद्र सिंह ने इस बात पर जोर दिया कि भारत जिस तरह से इस तकनीक को अपना रहा है और इसमें आगे बढ़ रहा है, उस पर भू-स्थानिक प्रौद्योगिकी और भौगोलिक सूचना प्रणाली  एक महत्वपूर्ण प्रभाव डालने जा रही है।उन्होंने कहा किविश्व इसके लिए भारत की ओर देख रहा है कि वह कैसे कुछ प्रमुख मानवीय और स्थिरता समस्याओं से निपटने के लिए तकनीक का उपयोग कर रहा है।
केंद्रीय मंत्री ने भू-स्थानिक की भूमिका और व्यापकताको रेखांकित किया। डॉ. जितेंद्र सिंह ने कहा, "जनसांख्यिकी, स्वास्थ्य सुविधाओं और टीकाकरण केंद्रों जैसे अन्य डेटा के साथ सटीक वरियल टाइम की भू-स्थानिक जानकारी ने हमें कोविड-19 महामारी आपातकाल के खिलाफ प्रभावी ढंग से निपटने में बहुत सहायता की है।"उन्होंने कहा कि सरकार विकास योजनाओं की बेहतर योजना और कार्यान्वयन सुनिश्चित करने के लिए पूरे ग्रामीण क्षेत्र का डिजिटलीकरण व मानचित्रण कर रही है।
डॉ. जितेंद्र सिंह ने बताया कि ग्रामीण विकास मंत्रालय ने मानचित्र की 21 डेटा परतों का उपयोग करके 45 लाख किलोमीटर से अधिक ग्रामीण सड़कों का मानचित्रण किया है,जिसने प्रशासनिक उद्देश्यों के लिए जरूरी जल निकायों, हरित क्षेत्रों, भूखंडों और अन्य संरचनाओं से संबंधित विवरण का डिजिटलीकरण किया है।उन्होंने कहा कि मंत्रालय ने लगभग 2.6 लाख ग्राम पंचायतों को मानचित्रण और डिजिटलीकरण की योजना के तहत कवर किया गया है।
केंद्रीय मंत्री ने नीतिगत सुधारों के पहलुओं की ओर ध्यान खींचा। उन्होंने कहा कि राष्ट्रीय भू-स्थानिक व मानचित्रण एजेंसियों, वाणिज्यिक क्षेत्र व उपयोगकर्ता उद्योगों की महत्वपूर्ण भूमिका को चिह्नित करते हुएभारत विभिन्न नीतिगत सुधारों के माध्यम से सार्वजनिक-निजी भागीदारी के लिए एक अनुकूल वातावरण और समन्वय विकसित कर रहा है। उन्होंने कहा किभू-स्थानिक डेटा के लिए दिशानिर्देश, ड्रोन नियम- 2021और मसौदा नीतियां  देश के भीतर योजना और निगरानी जरूरतों के लिए भू-स्थानिक डेटा और सूचना के उपयोग का उदारीकरण, लोकतंत्रीकरण और व्यावसायीकरण करेंगे।
विज्ञान और प्रौद्योगिकी विभाग  के सचिव श्री एस. चंद्रशेखर ने अपने संबोधन में कहा किभारत सरकार एक साझा भविष्य और अधिक समावेशी विश्व के लिए राष्ट्रीय व वैश्विक विकास उद्देश्यों को लागू करने में एकीकृत भू-स्थानिक सूचना प्रबंधन की महत्वपूर्ण भूमिका को आगे बढ़ाने के लिए प्रतिबद्ध है।उन्होंने कहा किभारत स्थानीय, राष्ट्रीय, क्षेत्रीय व वैश्विक स्तर पर भू-स्थानिक बुनियादी ढांचे को मजबूत करने और सतत विकास लक्ष्यों  को संबोधित करने के लिए अभिनव, प्रभावी वमापनीय  समाधान विकसित करके भू-स्थानिक ज्ञान सेवाओं की क्षमता का उपयोग करने के लिए मिलकर काम करने में अडिग है।
दूसरी यूएनडब्ल्यूजीआईसी के बारे में
वैश्विक भू-स्थानिक सूचना प्रबंधन  पर विशेषज्ञों की संयुक्त राष्ट्र समिति द्वारा आयोजितदूसरी यूएनडब्ल्यूजीआईसी- 2022 का आयोजन संयुक्त राष्ट्र के आर्थिक और सामाजिक मामलों के विभाग द्वारा किया जाएगा। वहीं, इसकी मेजबानी भारत सरकार का विज्ञान और प्रौद्योगिकी विभाग करेगा।
विषयवस्तु और प्रमुख बिंदु :
- ऐसे समय में जब विश्व कोविड-19 महामारी के सामाजिक-आर्थिक प्रभाव से उबर रहा है,दूसरी यूएनडब्ल्यूजीआईसी 2022 कीकेंद्रित विषयवस्तु'वैश्विक गांव को भू-सक्षम करना: कोई भी पीछे नहीं रहना चाहिए', सतत विकास व मानव जाति केकल्याण का समर्थन करने, पर्यावरण व जलवायु चुनौतियों का समाधान करने, डिजिटल परिवर्तन व तकनीकी विकास को अपनाने और एक जीवंत अर्थव्यवस्था को उत्प्रेरित करने के लिए एकीकृत भू-स्थानिक जानकारी के महत्व को प्रतिबिंबित करेगा। इसके अलावा आजादी का अमृत महोत्सव के दौरान आयोजित यहविषयवस्तु हमारे माननीय प्रधानमंत्री की"सबका साथ, सबका विकास"सोच के अनुरूप है।
<><><><><>
एमजी/एएम/एचकेपी/वाईबी
(Visitor Counter : 194